Tam presentibus quam futuris notum facere disponimus quod Constantia Salinensis femina reddidit se Deo et sancto Stephano Diuionensis ecclesie pro conuersa que dedit canonicis predicte ecclesie in michio suo IIIIor denarios in una quaque septimana ex quibus IIIIor denariis canonici habeant duos in una quaque septimana quamdiu ipsa manebit in domo sua in Salinensi uilla. Cum autem uenerit a Diuionense monasterium sancti Stephani causa conuersionis, habeant alios duos, ita ut IIIIor sint in singulis septimanis aut si apud Salinum morte preoccupata fuerit similiter. Dedit item dimidium casale et dimidiam uineam. Hoc donum concessit et laudauit Petrus eius filius. S. Girardi, S. Valterii, S. Viberti, S. Arduini de Ponte, S. Odonis militis, S. Willermi pueri cui Odo pater suus ad memoriam huius testimonii torsit amen S. Martini palloti.